Diari Oficial de la Generalitat Valenciana


Sumari del DOGV 2134, del 29-10-1993 (1993/829602)

ORDRE de 29 de setembre de 1993, de la Conselleria d'Agricultura i Pesca, per a l'aplicació en la Comunitat Valenciana de l'Ordre Ministerial de 17 de maig de 1993, per la qual s'estableixen ajudes a les organitzacions de productors de plantes de viver per a inversions i treballs en l'exercici de 1993.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/09/29/(3)/dof/vci/html**

### Dades del document

Número de DOGV
:   2134

Data del DOGV
:   29-10-1993

Secció del DOGV
:   DISPOSICIONS GENERALS

Número del document
:   1993/829602


Data del document
:   29-09-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 29 de setembre de 1993, de la Conselleria d'Agricultura i Pesca, per a l'aplicació en la Comunitat Valenciana de l'Ordre Ministerial de 17 de maig de 1993, per la qual s'estableixen ajudes a les organitzacions de productors de plantes de viver per a inversions i treballs en l'exercici de 1993.  
L'Ordre de 17 de maig de 1993 (BOE del 21 de maig de 1993), del Ministeri d'Agricultura, Pesca i Alimentació (MAPA), estableix ajudes a les organitzacions de productors de plantes de viver per a inversions i treballs que es dugueu a terme en l'exercici 1993.  
En l'article quart de l'ordre s'assenyala que correspon a les comunitats autònomes les resolucions de concessió de les ajudes previstes en aquesta, i, fent ús de les atribucions que tinc conferides,  
ORDENE  
Article primer Mitjançant aquesta ordre es regulen, en l'àmbit de la Comunitat Valenciana, les resolucions de concessió i el regim de justificació de les ajudes a les organitzacions de productors de plantes de viver, d'acord amb l'Ordre de 17 de maig de 1993, del MAPA.  
Article segon  
Les subvencions a què es refereix aquesta ordre es pagaran amb càrrec a l'aplicació pressupostària 32.61.41.623.95.7, línia 702, del pressupost de la Generalitat Valenciana, d'acord amb l'assignació que establisca el MAPA per a l'exercici 1993.  
La gestió dels fons s'ajustarà, en tots els seus aspectes, a allò que es disposa en l'article 153 del Reial Decret Legislatiu 1091/1988, de 23 de setembre, pel qual s'aprova el text refós de la Llei General Pressupostària.  
Article tercer   
Una vegada rebuda en la Conselleria d'Agricultura i Pesca la llista de sol·licituds a què es refereix el paràgraf primer de l'article quart de l'Ordre de 17 de maig de 1993 es procedirà, una vegada incorporada la corresponent dotació econòmica, a la resolució de les concessions.  
La concessió de les ajudes correspon al Conseller d'Agricultura i Pesca, sense perjudici de la delegació prevista en l'Ordre de 23 d'octubre de 1992, de la Conselleria d'Agricultura i Pesca.  
Article quart,  
Les obres objecte d'aquesta ordre hauran d'estar Finalitzades abans del 31 de desembre de 1993.  
Per al cobrament de les subvencions cal presentar, en les direccions territorials o en el Servei de Mitjans de Producció i Plantes de Viver, les factures definitives de les inversions realitzades' que seran comprovades i certificades d'acord amb el pla aprovat i dins els terminis previstos.  
DISPOSICIÓ ADDICIONAL  
Les ajudes previstes en l'Ordre de 28 d'abril de 1989 (DOGV de 2-3 de maig de 1993), per a la millora de la planta ornamental i de la flor tallada, tindran caràcter complementari a les d'aquesta ordre.  
DISPOSICIÓ FINAL  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana..  
València, 29 de setembre de 1993  
El Conseller d'Agricultura i Pesca,   
JOSEP MARIA COLL COMIN


Còpia Permalink ELI